அநேகமான விலங்கு இழையங்கள் போல மூளை வளர்சிதை மாற்றம் என்பதும் பெரும்பாலான சூழ்நிலைகளில் எரிபொருளுக்காக முதன்மையாக குளூக்கோசில் தங்கியுள்ளது. மட்டுப்படுத்தப்பட்ட அளவு குளூக்கோசை உடுக்கலன்களில் சேமிக்கப்பட்ட கிளைக்கோஜனிலிருந்து பெறலாம், ஆனால் இது ஒருசில நிமிடங்களுக்குள் நுகரப்படும். அநேகமான செய்முறை நோக்கங்களுக்கு, மூளையானது இரத்தத்திலிருந்து மைய நரம்புத் தொகுதிக்குள் உள்ள சிற்றிடைவெளிக்குரிய இழையத்துக்குள்ளும் நரம்புக்கலங்களுக்குள்ளும் தாமாகவே பரவிச்செல்கின்ற குளூக்கோசின் தொடர்ச்சியான விநியோகத்தில் தங்கியுள்ளது. 

ஆதலால், இரத்ததினால் விநியோகிக்கப்படும் குளூக்கோசின் அளவு குறைந்தால், முதலில் பாதிக்கப்படும் உறுப்புகளில் மூளை ஒன்றாகும். அநேகமானவர்களில், 65 mg/dl (3.6 mM) க்குக் கீழ் குளூக்கோஸ் செல்லும்போது, மூளைச் செயல்திறனின் நுட்பமான குறைவைக் கவனிக்கலாம். பொதுவாக 40 mg/dl (2.2 mM) க்குக் கீழ், செயல் மற்றும் தீர்ப்பின் வலுக்குறைவு மிகத் தெளிவாகும். குளூக்கோஸ் மேலும் குறைந்துசென்றால் வலிப்புத்தாக்கங்கள் ஏற்படலாம். இரத்த குளூக்கோஸ் மட்டங்கள் 10 mg/dl (0.55 mM) க்குக் கீழ்ச் செல்லும்போது, பெரும்பாலான நரம்புக்கலங்கள் மின் நடுநிலையாக அமைதியாகவும், செயல்பாடுகளற்றதாகவும் மாறும். இதனால் ஆழ்மயக்கம் ஏற்படும். இந்த மூளை விளைவுகளை ஒன்றாகச் சேர்த்து மூளை திறனை மாற்றும் இரத்த சருக்கரை குறை நோய் எனப்படும்.

மூளைக்கு போதுமான அளவு குளூக்கோஸ் விநியோகிப்பதன் முக்கியத்துவமானது குறைந்துசெல்கின்ற குளூக்கோஸ் மட்டத்துக்கு நரம்புக்குரிய, இயக்குநீர்க்கு உரிய மற்றும் வளர்சிதை மாற்ற பதிலளிப்புகள் பலவற்றில் இருந்து வெளிப்படையாகத் தெரிகிறது. இவற்றில் பெரும்பாலானவை தற்காப்புக்குரியவை அல்லது நெகிழ்வுத் திறனுக்குரியவை. கிளைக்கோஜன்பகுப்பு மற்றும் குளுக்கோசுப்புத்தாக்கம் ஊடாக இரத்த சர்க்கரையைக் கூட்டுகின்றன அல்லது மாற்று எரிபொருள்களை வழங்குகின்றன. இரத்த சர்க்கரை மட்டம் மிகவும் குறைந்து சென்றால், அந்நபர் நீரிழிவு ஆழ்மயக்கம் நிலைக்குச் செல்வதைத் தடுக்க, ஒரு குறுகிய நேரத்துக்கு ஈரலானது கிளைக்கோஜன் சேமிப்பை குளூக்கோசாக மாற்றி, இரத்த ஓட்டத்துக்குள் விடும்.

சுருக்கமான அல்லது ஆபத்தில்லாத இரத்தச் சர்க்கரைக் குறைவானது மூளையில் நீடித்திருக்கும் விளைவுகளை உருவாக்காது. ஆனால் இது மேலதிக இரத்தச் சர்க்கரைக் குறைவுக்கு மூளையின் மறுதாக்கங்களை தற்காலிகமாக மாற்றக்கூடியது. நாட்பட்ட, கடுமையான இரத்தச் சர்க்கரைக் குறைவானது பரந்துபட்ட விதத்தில் நீசித்திருக்கும் பாதிப்பை விளைவிக்கும். இதில் புலன் உணர்வு சார்ந்த செயல்பாடு, இயக்கக் கட்டுப்பாடு அல்லது சுயநினைவு வலுக்குறைவு உள்ளடங்கும். கடுமையான இரத்தச் சர்க்கரைக் குறைவின் எந்தவொரு சந்தர்ப்பத்திலிருந்தும் நிரந்தரமான மூளை பாதிப்பு நிகழும் வாய்ப்பைக் கணிப்பீடு செய்வது கடினமாகும். இது வயது, அண்மைக்கால இரத்தம் மற்றும் மூளைக் குளூக்கோஸ் அனுபவம், குறைந்த ஆக்சியன் போன்ற ஒருங்கிசையும் சிக்கல்கள் மற்றும் மாற்று எரிபொருள்கள் கிடைக்கும் தன்மை போன்ற எண்ணற்ற காரணிகளில் தங்கியுள்ளது. பெரும்பான்மையான நோயறிகுறிக்குரிய இரத்த சர்க்கரை குறை நோய்க்குரிய நிகழ்வுகள் கண்டறியக்கூடிய நிரந்தர தீங்கு ஒன்றையும் விளைவிக்கமாட்டா.

வயது வேறுபாடுகள்
அளவீட்டு முறை
முதியவர்களில் இரத்தச் சர்க்கரைக் குறைவு
நோய்க்கூறு உடலியல்